අද (29)  සිට ජුලි මස 05 වනදා දක්වා ක්‍රියාවට නැංවෙන පළමු අදියර තුළදී පාසල් පරිශ්‍රයන් පවිත්‍ර කර ගැනීම, විෂබීජහරණය, දෑත් සේදීමේ පරිශ්‍ර සහ ගිලන් කාමර සූදානම් කිරීම ඇතුළු සෞඛ්‍යාරක්ෂක පහසුකම් සකස් කරගැනීම මෙන්ම, සිසු දරුවන් පාසලට කැඳවීමෙන් පසු ඉගෙනුම් ක්‍රියාවලිය පවත්වාගෙන යන ආකාරය සම්බන්ධයෙන් පූර්ව කටයුතු සැලසුම් කිරීම විදුහල්පතිවරුන් ප්‍රමුඛ අධ්‍යයන හා අනධ්‍යයන කාර්ය මණ්ඩල වෙත පවරා තිබෙනවා.මෙහි දෙවැනි අදියර යටතේ සිසු දරුවන් පාසල් වෙත කැඳවීම ජුලි මස 06 වනදා සිට ආරම්භ කෙරෙන අතර, 13, 11, සහ 5 ශ්‍රේණි සිසුන් පමණක් මේ අදියරේ දී කැඳවනු ලබනවා.පාසල් ආරම්භ කිරීමේ තෙවැනි අදියර ජුලි මස 20 වනදායින් ආරම්භ කෙරෙන අතර, මෙම අදියරේ දී පාසල් වෙත කැඳවනු ලබන්නේ 12 සහ 10 ශ්‍රේණි දරුවන්.සිව්වන අදියරේ දී 3, 4, 6, 7, 8, 9 ශ්‍රේණි සිසුන් සඳහා පාසල් ආරම්භ කෙරෙනුයේ ජූලි මස 27 වන දින සිටයි.